                                                              ZAPISNIK
           31. sjednice Vijeća Gradske četvrti Trnje koja je održana  8. srpnja 2019. u prostorijama Područnog ureda gradske uprave Trnje, Ulica grada Vukovara 56a, III. kat,
dvorana-soba 301,  s početkom u 18,00 sati.

Nazočni članovi Vijeća: Ismar Avdagić, Mato Bartoluci, Vladimir Dimić, Almasa Filipović, Iva Ivšić, Krešimir Končić, Šime Kovač, Pero Kovačević, Vedran Mihelčić, Mladen Perica, Nenad Predovan, Rudolf Pristovnik, Zlatko Ribarić i Srećko Šuk. 
Odsutni: Hano Uzeirbegović.
Ostali nazočni: Martina Jakovina - v.d. voditeljice Područnog odsjeka Trnje (Trnje), Vladimir Novotny, viši stručni savjetnik i Niko Ćosić, stručni referent - djelatnici Područnog odsjeka Trnje (Trnje).

Predsjednik	utvrđuje da je na sjednici nazočno 14 članova (od 15), što znači da Vijeće može pravovaljano raspravljati i odlučivati, te otvara 31. sjednicu Vijeća.

Predsjednik	otvara raspravu o zapisniku 30. sjednice Vijeća.
Predsjednik	zaključuje raspravu i daje na glasovanje prihvaćanje zapisnika 30. sjednice. 
Vijeće je jednoglasno prihvatilo zapisnik 30. sjednice.

Predsjednik, obrazlaže  dnevni red sjednice.
Za današnju sjednicu predložene su i dvije nove točke (3 i 4). 
3. točka je imenovanje javne površine u Park Vjekoslava Šuteja. 
4. točka je prijedlog Vijeća Mjesnog odbora Trnjanska Savica, imenovanje javne površine u Park bl. Alojzija Stepinca.
Za 3. točku, suglasno je Vijeće Mjesnog odbora Martinovka.
Za 4. točku dnevnog reda, predlaže da se prije prijedloga zatraži očitovanje Zagrebačkog Kaptola i povlači ovu točku s dnevnog reda.
Otvara  raspravu o predloženom dnevnom redu.
Krešimir Končić, pita, gdje se izgubio prvobitni prijedlog za imenovanje javne površine u park Martinovka, odnosno kasnije u Park 5. studenoga.
Rudolf Pristovnik, odgovara, da prvobitni prijedlog nije prošao na sjednici Skupštinskog odbora za imenovanje naselja, ulica i trgova, dok drugi prijedlog nije prošao na sjednici Vijeća Mjesnog odbora Martinovka. Kad je u pitanju prijedlog za Vjekoslava Šuteja, naglašava da je tu rođen, išao u školu i živio, tako da su suglasni svi oko novog prijedloga.
Mladen Perica – nema ništa protiv prijedloga, ali predlaže da se prije donošenja samog zaključka konzultiraju nadležni Gradski odbori i institucije.

Predsjednik	zaključuje raspravu i daje na glasovanje izmijenjeni prijedlog Dnevnog reda.

Nakon provedenog glasovanja, Predsjednik konstatira da je Vijeće jednoglasno prihvatilo sljedeći

DNEVNI  RED

	1. 
	Prijedlog zaključka o davanju mišljenja o Nacrtu prijedloga odluke o izradi izmjena i dopuna Prostornog plana Grada Zagreba,

	2.

3.
	Prijedlog zaključka o davanju mišljenja o Prijedlogu programa za izradu izmjena i dopuna Urbanističkog plana uređenja Vrbik - središnji prostor,
Prijedlog zaključka o prijedlogu imenovanja javne zelene površine parka k.č.804 k.o.Trnje u Park Vjekoslava Šuteja,

	4. 
	Prijedlog zaključka o predlaganju kandidata za suce porotnike Županijskog suda u Zagrebu,

	5. 
	Prijedlog zaključka o davanju mišljenja o Prijedlogu odluke o osnivanju Gradskog povjerenstva Grada Zagreba za procjenu šteta od prirodnih nepogoda,

	6. 
	Prijedlog zaključka o davanju mišljenja o Prijedlogu plana djelovanja Grada Zagreba u području prirodnih nepogoda za 2019.,

	7. 



8.


9.

	Prijedlog zaključka o davanju mišljenja o Prijedlogu zaključka o sklapanju Sporazuma o razumijevanju oko pripreme projekta dogradnje Centralnog uređaja za pročišćavanje otpadnih voda Grada Zagreba na treći stupanj (III) pročišćavanja., 
Prijedlog zaključka o davanju mišljenja o Amandmanu na Prijedlog odluke o izmjenama i dopuni Odluke o stipendiji Grada Zagreba za učenike koji se obrazuju za deficitarna zanimanja za potreba obrtništva,
Pitanja i prijedlozi.







	Ad 1.	 
	Prijedlog zaključka o davanju mišljenja o Nacrtu prijedloga odluke o izradi izmjena i dopuna Prostornog plana Grada Zagreba,



Predsjednik	daje uvodno obrazloženje te otvara raspravu.
U raspravi sudjeluju: Mladen Perica, Krešimir Končić, Pero Kovačević. 
Predsjednik je zaključio raspravu i daje na glasovanje prijedloge zaključka. 
Nakon provedenog glasovanja konstatira da je Vijeće je većinom glasova (12 "ZA" i 2 "SUZDRŽANA") donijelo sljedeći:

ZAKLJUČAK
o davanju mišljenja o Nacrtu prijedloga odluke o izradi izmjena i dopuna Prostornog plana Grada Zagreba

1. Vijeće Gradske četvrti Trnje daje pozitivno mišljenje o Nacrtu prijedloga odluke o izradi izmjena i dopuna Prostornog plana Grada Zagreba.

2. Ovaj zaključak dostavlja se Gradskom uredu za strategijsko planiranje i razvoj Grada, Sektoru za prostorno i urbanističko planiranje.





Ad 2.	Prijedlog zaključka o davanju mišljenja o Prijedlogu programa za izradu  izmjena i dopuna Urbanističkog plana uređenja Vrbik - središnji prostor,

Predsjednik	daje uvodno obrazloženje te otvara raspravu.
Pero Kovačević, protivi se prijedlogu izmjene UPU-a Vrbik – središnji prostor. Na ovaj način jedina zelena oaza na ovom području dovedena bi u pitanje. Naglašava, da se oko pojedinih aktivnosti, koje su prijedlog izmjena Plana, vode sudski postupci.
U raspravi sudjeluju: Krešimir Končić, Mladen Perica i Vladimir Dimić.

Predsjednik	zaključio je raspravu i daje na glasovanje prijedlog zaključka.
Vijeće je većinom glasova (11 "ZA", 3 "SUZDRŽANA") donijelo sljedeći

ZAKLJUČAK
o davanju mišljenja o Prijedlogu programa za izradu izmjena i dopuna Urbanističkog plana uređenja Vrbik – središnji prostor

1. Vijeće Gradske četvrti Trnje nije suglasno i protivi se donošenju  Programa  za izradu izmjena i dopuna urbanističkog plana uređenja Vrbik-središnji prostor u predloženom obliku.

2. Vijeće Gradske četvrti Trnje predlaže i traži da Gradski ured za strategijsko planiranje pristupi izmjenama i dopunama urbanističkog plana uređenja Vrbik-središnji prostor sukladno prijedlozima Vijeća Mjesnog odbora Vrbik koji su dati u prilogu ovog zaključka i njegov su sastavni dio.

3. Ovaj zaključak se upućuje Gradskom uredu za strategijsko planiranje, Republike Austrije 18 i Gradskom uredu za mjesnu samoupravu, Vukovarska 56a.


Ad 3. 	Prijedlog zaključka o prijedlogu imenovanja javne zelene površine parka k.č.804 k.o.Trnje u Park Vjekoslava Šuteja,

Predsjednik	daje uvodno obrazloženje te otvara raspravu.
U raspravi sudjeluju: Rudolf Pristovnik, Iva Ivšić, Krešimir Končić, Pero Kovačević, Mladen Perica i Vladimir Dimić.



Predsjednik	zaključio je raspravu i dao na glasovanje prijedlog zaključka.
Vijeće je većinom glasova (12 „ZA“ i 2 „SUZDRŽANA“) donijelo

ZAKLJUČAK
o imenovanju javne zelene površine k.č.804 KO Trnje u Park Vjekoslava Šuteja

1. Vijeće Gradske četvrti Trnje zaprimilo je Zaključak Mjesnog odbora Martinovka  o javnoj zelenoj površini  k.č.804, k.o.Trnje.

1. Vijeće Gradske četvrti Trnje podržava Zaključak Vijeća Mjesnog odbora Martinovka i predlaže da se  javna zelena površina k.č.804 k.o.Trnje, imenuje u  Park Vjekoslava Šuteja.

1. Sastavni dio ovog zaključka je Zaključak Vijeća Mjesnog odbora Martinovka. 

    4.   Ovaj zaključak biti će dostavljen Gradskoj skupštini Grada Zagreba, Odboru za 
          imenovanje naselja, ulica i trgova, Ulica sv. Ćirila i Metoda 5 i Gradskom uredu za  mjesnu samoupravu, Ulica grada   Vukovara 56a.



Ad 4. 	Prijedlog zaključka o predlaganju kandidata za suce porotnike Županijskog suda u Zagrebu,

Predsjednik	daje uvodno obrazloženje.
Daje prijedlog na glasovanje.
Nakon provedenog glasovanja, konstatira da je jednoglasno  usvojen

Z A K LJ U Č A K 
o prijedlogu kandidata za suca porotnika Županijskog suda u Zagrebu

1. Vijeće Gradske četvrti Trnje predlaže  kandidata za suca porotnika Županijskog 
            suda u Zagrebu:

-	Krulik Mirjana, Zagreb, Usorska I, k.br.6
                  
1. Ovaj zaključak se dostavlja Gradskoj skupštini Grada Zagreba, Odboru za izbor i                    imenovanja, Zagreb, Ulica sv. Ćirila i Metoda 5 i Gradskom uredu za mjesnu samoupravu.      
                        
                                            
Ad 5. 	Prijedlog zaključka o davanju mišljenja o Prijedlogu odluke o osnivanju  Gradskog povjerenstva Grada Zagreba za procjenu šteta od prirodnih nepogoda,

Predsjednik	daje uvodno obrazloženje te otvara raspravu.

U raspravi sudjeluju: Pero Kovačević i Krešimir Končić.
Predsjednik	zaključio je raspravu i dao na glasovanje prijedlog zaključka.
Vijeće je većinom glasova (13 "ZA" i 1 "SUZDRŽAN") donijelo

Z A K LJ U Č A K
o davanju mišljenja o Prijedlogu odluke o osnivanju Gradskog povjerenstva Grada Zagreba za procjenu šteta od prirodnih nepogoda

	1.
	Vijeće Gradske četvrti Trnje daje pozitivno mišljenje o Prijedlogu odluke o osnivanju Gradskog povjerenstva Grada Zagreba za procjenu šteta od prirodnih nepogoda.


	2.
	Ovaj će zaključak biti upućen Stručnoj službi gradonačelnika.




Ad 6.	Prijedlog zaključka o davanju mišljenja o Prijedlogu plana djelovanja Grada Zagreba u području prirodnih nepogoda za 2019.,

Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je većinom glasova (12 "ZA" i 2 "SUZDRŽAN") donijelo






Z A K LJ U Č A K
o davanju mišljenja o Prijedlogu plana djelovanja Grada Zagreba u području prirodnih nepogoda za 2019.


	1.
	Vijeće Gradske četvrti Trnje daje pozitivno mišljenje o Prijedlogu plana djelovanja Grada Zagreba u području prirodnih nepogoda za 2019.


	2.
	Ovaj će zaključak biti upućen Stručnoj službi gradonačelnika.




Ad 7.	Prijedlog zaključka o davanju mišljenja o Prijedlogu zaključka o sklapanju Sporazuma o razumijevanju oko pripreme projekta dogradnje Centralnog uređaja za pročišćavanje otpadnih voda Grada Zagreba na treći stupanj (III) pročišćavanja., 

Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je većinom glasova (13 "ZA" i 1 "SUZDRŽAN") donijelo

Z A K LJ U Č A K
o davanju mišljenja o Prijedlogu zaključka o  prihvaćanju sklapanja Sporazuma oko pripreme projekta dogradnje Centralnog uređaja za pročišćavanje na treći stupanj (III) pročišćavanja


	1.
	Vijeće Gradske četvrti Trnje daje negativno  mišljenje o Prijedlogu zaključka o prihvaćanju sklapanja Sporazuma oko pripreme projekta dogradnje Centralnog uređaja za pročišćavanje na treći stupanj (III) pročišćavanja.


	2.
	Ovaj će zaključak biti upućen Stručnoj službi gradonačelnika.




Ad 8.	Prijedlog zaključka o davanju mišljenja o Amandmanu na Prijedlog odluke o izmjenama i dopuni Odluke o stipendiji Grada Zagreba za učenike koji se obrazuju za deficitarna zanimanja za potreba obrtništva,

Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je većinom glasova (13 "ZA" i 1 "SUZDRŽAN") donijelo

Z A K LJ U Č A K
o davanju mišljenja o Amandmanu  na Prijedlog odluke o izmjenama i dopuni Odluke o Stipendiji Grada Zagreba za učenike koji se obrazuju za deficitarna zanimanja za potrebe obrtništva
[bookmark: _GoBack]
	1.
	Vijeće Gradske četvrti Trnje daje pozitivno  mišljenje o  Amandmanu na Prijedlog odluke o izmjenama i dopuni Odluke o Stipendiji Grada Zagreba za učenike koji se obrazuju za deficitarna zanimanja za potrebe obrtništva.


	2.
	Ovaj će zaključak biti upućen Stručnoj službi gradonačelnika.



Ad 9.	Pitanja i prijedlozi.

Krešimir Končić, pita što je sa javnim zdencem na području Trnja. 
Predsjednik, odgovara, da je dobio odgovor iz Grada po pitanju zdenaca. Postoji veliki broj zahtjeva, tako da ćemo morati sami financirati njihovo postavljanje.
Pero Kovačević, daje informaciju po pitanju tretiranja komaraca na području Gradske četvrti Trnje.
Vedran Mihelčić, ističe da ide na sjednicu Gradskog odbora HDZ, gdje će dogovoriti amandmane na prijedlog izmjena GUP-a.
Pero Kovačević, traži intervenciju od zagrebačkih cesta po pitanju sanacije kolnika nakon puknuća vodovodnih cijevi na području Vrbika.

Predsjednik, nakon kratkih konzultacija s članovima Vijeća, konstatira da će se 32. sjednica Vijeća Gradske četvrt održati 27. kolovoza 2019.

Predsjednik	zaključuje sjednicu.
Sjednica je završila s radom u 18,56 sati.

KLASA: 026-02/19-001/301
URBROJ: 251-06-11-17-19-3
Zagreb, 8. srpnja 2019.

ZAPISNIK IZRADIO:                                                                     
Niko Ćosić, v.r.
                                                                                                



PREDSJEDNIK
Vijeća Gradske četvrti Trnje
Prof.dr.sc. Mato Bartoluci, v.r.

